**«Отбасы банк» АҚ Комплаенс-бақылау басқармасы туралы ережеден үзінділер**

***(сыбайлас жемқорлыққа қарсы іс-қимыл бойынша қызметке қатысты)***

«Қазақстанның тұрғын үй құрылыс жинақ банкі» АҚ Басқармасының 2020 жылғы 23 шілдедегі шешімімен (№76 хаттама) бекітілген «Отбасы банк» АҚ Комплаенс-бақылау басқармасы туралы ережеге сәйкес Комплаенс-бақылау басқармасы Қазақстан Республикасы заңнамасының және Банктің сыбайлас жемқорлыққа қарсы іс-қимыл мәселелері жөніндегі ішкі құжаттарының талаптарына сәйкес сыбайлас жемқорлыққа қарсы комплаенс бойынша функцияны жүзеге асырады, оның ішінде:

* Банктегі сыбайлас жемқорлыққа қарсы іс-қимыл мәселелері бойынша Банктің ішкі құжаттарын әзірлеу және өзектендіру;
* сыбайлас жемқорлыққа қарсы іс-қимыл және сыбайлас жемқорлыққа қарсы мәдениетті қалыптастыру мәселелері бойынша түсіндіру іс-шараларын жүргізу;
* Банк қызметкерлерінің сыбайлас жемқорлыққа қарсы заңнаманы сақтауын бақылау;
* сыбайлас жемқорлыққа қарсы мониторинг, сыбайлас жемқорлық тәуекелдеріне ішкі талдау жүргізу;
* сыбайлас жемқорлық тәуекелдеріне жүргізілген ішкі талдау нәтижелері туралы ақпаратты жария ашуды қамтамасыз ету;
* мониторинг нәтижелері бойынша алынған ақпарат негізінде қызметтік тексерулер мен тергеулер жүргізуге бастамашылық жасау, қауіпсіздік бөлімшесі жүргізетін қызметтік тексерулер мен тергеулерге қатысу (қажет болған жағдайда), қауіпсіздік бөлімшесінің қызметкерлеріне қатысты қызметтік тексерулер мен тергеулер жүргізу;
* сыбайлас жемқорлыққа қарсы іс-қимыл жөніндегі уәкілетті органмен өзара іс-қимылды қамтамасыз ету, Банк қызметіндегі сыбайлас жемқорлық тәуекелдеріне сыртқы талдау жүргізу кезінде сыбайлас жемқорлыққа қарсы іс-қимыл жөніндегі уәкілетті органға жәрдем көрсету;
* Басқарма төрағасын немесе оны ауыстыратын тұлғаны сыбайлас жемқорлыққа қарсы іс-қимыл саласындағы заңнаманы бұзудың болуымен немесе ықтимал мүмкіндігімен байланысты кез келген жағдайлар туралы уақтылы хабардар ету;
* сыбайлас жемқорлық мәселелері бойынша есептілікті дайындау және сыбайлас жемқорлыққа қарсы іс-қимыл жөніндегі уәкілетті органға, Банк басқармасына ұсыну;
* «Бәйтерек» ҰБХ» АҚ Сыбайлас жемқорлыққа қарсы комплаенс-қызметін Банкте сыбайлас жемқорлық белгілері бар бұзушылықтар фактілері туралы хабардар ету.